吳儀珠

吳儀珠，香港親中派基督教界人士，神召會元朗錦光堂牧師，基督教事工副學士，而家修讀緊神學學士課程。

經歷 
佢喺2018年4月，獲按立為牧師。

政治立場 
佢喺香港親中派人士，喺2019年中，正值香港反送中運動，香港各地都有示威活動，警察多次被揭發濫用暴力毆打示威者被批評，其中一次喺沙田，警察因為以困獸鬥方式圍堵離開現場嘅示威者，導致爆發激烈衝突，但吳儀珠就喺7月一次崇拜期間，公開批評教友分享當日示威者浴血受傷嘅片段，話咁樣係撕裂社會，並指責示威者，但對警察嘅行為隻字不提，又向台下持唔同意見嘅教友下逐客令，引起一啲會眾嘅不滿。

爭議 
2019年，電玩界網絡紅人兼錦光堂教友甄偉業被揭發非禮教友，喺2020年12月28號被裁定罪成。不過，吳儀珠反而責難一啲轉載有關新聞嘅會眾，話佢哋「攔阻慕道者決志信主」。

香港建制派人士